gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8026, del 25-04-2017 (2017/2871)

Informació pública de la sol·licitud d'autorització administrativa i aprovació de projecte de modificació de subestació transformadora denominada ST Carlet. Expedient número ATASCT/2015/886/46.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8026

Data del DOGV
:   25-04-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/2871


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa i aprovació de projecte de modificació de subestació transformadora denominada ST Carlet. Expedient número ATASCT/2015/886/46. [2017/2871]  
Als efectes previstos en l'article 9 del Decret 88/2005, de 29 d'abril (DOCV 05.05.2005), pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, se sotmet a informació pública la instal·lació elèctrica que s'indica:  
  
  
Peticionari: Iberdrola Distribución Eléctrica SAU.  
Emplaçament de la instal·lació: carretera Creu Negra encreuament amb el carrer Finlàndia, Carlet.  
Documents sotmesos a informació pública: projecte. Denominació: projecte de renovació de mòdul 1 de cel·les de MT a 20 kV d'interior per cel·les compactes d'aïllament en SF6 en terrenys de l'actual subestació.  
Pressupost general: 395.974 ?.  
  
La qual cosa es fa pública per a general coneixement i perquè totes aquelles persones físiques o jurídiques que es consideren afectades en els seus drets puguen examinar la documentació relacionada en el Servei Territorial d'Energia, siti al c/ Gregorio Gea, 27, de València, així com dirigir a l'esmentat servei territorial les al·legacions (per duplicat) que es consideren oportunes en el termini de 20 dies comptats a partir de l'endemà de la publicació d'aquest anunci.  
Transcorregut el termini esmentat sense realitzar al·legacions, es considerarà que està conforme i perdrà el dret al tràmit corresponent. Això, sense perjuí de la interposició dels recursos que pertoquen contra la resolució definitiva del procediment, en els terminis legalment i reglamentàriament establits.  
  
València, 27 de febrer de 2017. El cap de la secció d'Energia: Roberto Ánchel Añó.
Diari Oficial de la Generalitat Valenciana


Sumari del DOGV 7961, del 19-01-2017 (2016/10069)

Informació pública del pla parcial Canyaes-1.
---------------------------------------------

### Dades del document

Número de DOGV
:   7961

Data del DOGV
:   19-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10978


Data del document
:   28-12-2016

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informació pública del pla parcial Canyaes-1. [2016/10446]  
L'Alcaldia, amb el dictamen previ de la Comissió Informativa d'Ordenació del Territori de data 18 de novembre de 2016, ha disposat sotmetre a informació publica, per període de 20 dies hàbils, el text refós del pla parcial del sector únic Canyaes-1, presentat per la mercantil Construcciones Just, SA, com a agent urbanitzador del sector, i seguint els tràmits previstos en l'article 46 de la Llei 6/1994, de 15 de novembre, de la Generalitat Valenciana, que es considera aplicable segons el règim transitori previst en la disposició transitòria primera de la Llei 16/2005, de 30 de desembre.  
El pla parcial que se sotmet a informació pública s'ajusta a les determinacions de l'ordenació estructural aprovada per la Comissió Territorial d'Urbanisme, amb data 25 de setembre de 2008, al projecte d'homologació, així com a les previsions del Reglament de planejament de la Comunitat Valenciana de 1998 i l'ordenació detallada prevista en aquest s'ajusta a la realitat física de la urbanització existent en aquest sector.  
El pla parcial està exposat, per a examinar-lo i consultar-lo, en les dependències d'Urbanisme de l'Ajuntament, edifici Almàssera, al carrer Major.  
  
Oliva, 28 de desembre de 2016.- L'alcalde: David González Martínez.
Diari Oficial de la Generalitat Valenciana


Sumari del DOGV 7959, del 17-01-2017 (2016/10985)

Notificació de la sentència dictada en el procediment ordinari número 755/2015.
-------------------------------------------------------------------------------

### Dades del document

Número de DOGV
:   7959

Data del DOGV
:   17-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10986


Organisme emissor
:   Jutjat de Primera Instància i Instrucció Número 3 de Sant Vicent del Raspeig

Tipus de document
:   Edicte

Notificació de la sentència dictada en el procediment ordinari número 755/2015. [2016/10251]  
Procediment ordinari número 000755/2015  
De: Julio Alberto Córdoba Moreno i Nerea Tebar Martín de Almagro.  
Procuradora: Laura Pérez de Sarrio Fraile.  
Contra: Ana María Valera Reyes i Antonio Fernández Buendía.  
Procurador/a: -  
En aquest procediment de judici ordinari número 755/2015, seguit a instàncies de Julio Alberto Córdoba Moreno i Nerea Tebar Martín de Almagro contra Ana María Valera Reyes i Antonio Fernández Buendía, s'ha dictat la resolució que, literalment, és com segueix:  
  
«Dispositiva  
Estime en allò que és substancial la demanda presentada per Julio Alberto Córdoba Moreno i Nerea Tebar Martín de Almagro, representat per la procuradora Pérez de Sarrió Fraile, únicament contra Ana María Valera Reyes, i condemne Ana María Valera Reyes a satisfer a l'actora la suma de 7.000 euros, més els interessos en els termes del fonament quart d'aquesta resolució, amb la imposició de les costes a la condemnada, Ana María Valera Reyes.»  
  
I atés que els demandats, Ana María Valera Reyes i Antonio Fernández Buendía, es troben en parador desconegut, expedisc aquest edicte a fi que els valga de notificació de forma deguda.  
  
Sant Vicent del Raspeig, 16 de març de 2016.- El lletrat de l'Administració de justícia: Antonio Senís Fernández.
Diari Oficial de la Generalitat Valenciana


Sumari del DOGV 8024, del 21-04-2017 (2017/2335)

Notificació de la sentència dictada en el rotlle d'apel·lació número 23/2017.
-----------------------------------------------------------------------------

### Dades del document

Número de DOGV
:   8024

Data del DOGV
:   21-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2335


Organisme emissor
:   Audiència Provincial d'Alacant

Tipus de document
:   Edicte

Notificació de la sentència dictada en el rotlle d'apel·lació número 23/2017. [2017/2335]  
Recurs d'apel·lació número 23/2017-L  
Dimana del judici verbal número 2209/2015  
Apel·lant: Mawacs Tecnología & Sistemas, SL.  
Procurador: Vicente Miralles Morera.  
Lletrat: Jordi Masnou Ridaura.  
Apel·lat que no ha comparegut: Burcer Fakos, SLU.  
  
Inmaculada Rubio Sáenz, lletrada de l'Administració de justícia de la Secció Cinquena de l'Audiència Provincial d'Alacant, mitjançant aquest edicte faig saber que en el recurs d'apel·lació número 23/2017, tramitat en aquesta secció, s'ha dictat la sentència que té l'encapçalament i la dispositiva que són com segueix:  
  
«Sentència número 84  
María Teresa Serra Abarca, magistrada de la Secció Cinquena de l'Audiència Provincial d'Alacant, ha vist a Alacant, l'1 de març de 2017, les actuacions de judici verbal seguides al Jutjat de Primera Instància número 11 d'Alacant, que coneix en grau d'apel·lació en virtut del recurs interposat per la part demandant, Mawacs Tecnología & Sistemas, SL, en què ha intervingut en l'alçada l'esmentada part, com a recurrent, representada pel procurador Vicente Miralles Morera i dirigida pel lletrat Jordi Masnou Ridaura, i, com a apel·lada no personada, la part demandada Burcer Fakos, SLU, declarada en situació de rebel·lia processal en la primera instància.  
  
Dispositiva  
Desestime el recurs d'apel·lació promogut contra la sentència dictada pel Jutjat de Primera Instància número 11 d'Alacant, de data 31 de març de 2016, en les actuacions de què dimana aquest rotlle, confirme aquesta resolució i impose a la part apel·lant el pagament de les costes causades en aquesta instància.»  
  
I perquè conste i valga de notificació de forma deguda al litigant declarat en rebel·lia i en parador ignorat, Burcer Fakos, SLU, es publica aquest edicte, i s'adverteix la part que, contra aquesta resolució, no s'hi pot interposar cap recurs ordinari.  
  
Alacant, 2 de març de 2017.- La lletrada de l'Administració de justícia: Inmaculada Rubio Sáenz.
Diari Oficial de la Generalitat Valenciana


Sumari del DOGV 8184, del 05-12-2017 (2017/9913)

CORRECCIÓ d'errades de la Resolució de 18 d'octubre de 2017, de la Direcció General de Centres i Personal Docent, per la qual s'aprova l'expedient del procediment d'ingrés al cos de mestres, convocat per Ordre 11/2016, de 3 de maig, de la Conselleria d'Educació, Investigació, Cultura i Esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8184

Data del DOGV
:   05-12-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/9913


Data del document
:   03-11-2017

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * concurs administratiu

CORRECCIÓ d'errades de la Resolució de 18 d'octubre de 2017, de la Direcció General de Centres i Personal Docent, per la qual s'aprova l'expedient del procediment d'ingrés al cos de mestres, convocat per Ordre 11/2016, de 3 de maig, de la Conselleria d'Educació, Investigació, Cultura i Esport. [2017/9913]  
Advertida una errada en l'annex de la Resolució de 18 d'octubre de 2017, de la Direcció General de Centres i Personal Docent (DOGV 8160, 31 de novembre), per la qual s'aprova l'expedient del procediment d'ingrés al cos de mestres, convocat per Ordre 11/2016, de 3 de maig, es rectifica en el sentit de que en la pàgina 39741 no ha d'aparéixer Esquer Marguerit, Alejandro.  
  
València, 3 de novembre de 2017.- El director general de Centres i Personal Docent: Joaquín Carrión Candel.
Diari Oficial de la Generalitat Valenciana


Sumari del DOGV 8180, del 29-11-2017 (2017/10209)

RESOLUCIÓ de 24 de novembre de 2017, de la Universitat d'Alacant, per la qual nomena David Mas Candela catedràtic d'universitat en l'àrea de coneixement d'Òptica.
------------------------------------------------------------------------------------------------------------------------------------------------------------------

### Dades del document

Número de DOGV
:   8180

Data del DOGV
:   29-11-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/10076


Data del document
:   24-11-2017

Organisme emissor
:   Universitat d'Alacant

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 24 de novembre de 2017, de la Universitat d'Alacant, per la qual nomena David Mas Candela catedràtic d'universitat en l'àrea de coneixement d'Òptica. [2017/10340]  
De conformitat amb la proposta elevada per la comissió nomenada per a jutjar la plaça de catedràtic d'universitat (DF00658), convocada per la Resolució de 26 de juliol de 2017 (BOE 14.08.2017), de l'àrea de coneixement d'Òptica, Departament de Òptica, Farmacologia i Anatomia, i presentada per la persona interessada la documentació a què fa referència la base novena de la convocatòria; aquest Rectorat, fent ús de les atribucions conferides per l'article 65 de la Llei orgànica 6/2001, de 21 de desembre, d'universitats, i la resta de disposicions que la despleguen, ha resolt:  
  
Nomenar David Mas Candela, amb document nacional d'identitat número 65437414F, catedràtic d'universitat de l'àrea de coneixement d'Òptica, adscrita al departament d'Òptica, Farmacologia i Anatomia.  
  
  
Contra aquesta resolució, que esgota la via administrativa, la persona interessada pot interposar recurs contenciós administratiu davant del jutjat contenciós administratiu dels d'Alacant que resulte competent, en el termini de dos mesos comptats a partir de l'endemà de la seua publicació, de conformitat amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la Llei orgànica 6/2001, de 21 de desembre, d'universitats, i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptat a partir de l'endemà de la publicació de la present resolució, davant del rector, de conformitat amb el que es disposa en els articles 123 i 124 de la Llei 39/2015.  
  
Alacant, 24 de novembre de 2017.- El rector: Manuel Palomar Sanz.
Diari Oficial de la Generalitat Valenciana


Sumari del DOGV 8061, del 13-06-2017 (2017/5155)

Notificació de la sentència dictada en el procediment de guarda i custòdia número 46/2016.
------------------------------------------------------------------------------------------

### Dades del document

Número de DOGV
:   8061

Data del DOGV
:   13-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5155


Organisme emissor
:   Jutjat de Violencia Sobre la Dona Número 3 de València

Tipus de document
:   Edicte

Notificació de la sentència dictada en el procediment de guarda i custòdia número 46/2016. [2017/5155]  
Procediment: família. guarda, custòdia o aliments de fills menors no matrimonials no consensuats - 000049/0455 XL.  
Demandant: Emilia Basil Manzanas.  
Procurador: Serna Neva, Ana Isabel.  
Demandat: Youssef Chatit.  
Edicte  
Inmaculada García Martínez, lletrada de l'Administració justícia del Jutjat de Violència sobre la Dona número 3 de València, mitjançant este edicte, faig saber: que en les actuacions de família, guarda, custòdia o aliments de fills menors no matrimonials no consensuats, seguits amb el número 000049/2016, a instàncies d'Emilia Basil Manzanas, contra Youssef Chatit, en situació de rebel·lia i del que s'ignora el seu parador, en data 17 de febrer de 2017 s'ha dictat sentència en què s'acorden les mesures definitives sobre la guarda, custòdia i fixació de pensió d'aliments per al fill menor d'edat, amb el resultat que obra en les actuacions.  
I perquè valga de notificació de forma deguda a Youssef Chatit, rebel i en ignorat parador, expedisc i firme aquest edicte.  
  
València, 17 de febrer de 2017.- La lletrada de l'Administració de justícia: Inmaculada García Martínez.
Diari Oficial de la Generalitat Valenciana


Sumari del DOGV 8004, del 21-03-2017 (2017/2061)

Informació pública de l'esborrany del pla i el document inicial estratègic sobre modificació del Pla d'ordenació detallada per a la modificació dels usos del polígon industrial.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8004

Data del DOGV
:   21-03-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/2061


Data del document
:   09-03-2017

Organisme emissor
:   Ajuntament de Canet d'en Berenguer

Tipus de document
:   Anunci

Descriptors 

:   * Canet d'en Berenguer
    * pla d'urbanisme
    * administració local

Informació pública de l'esborrany del pla i el document inicial estratègic sobre modificació del Pla d'ordenació detallada per a la modificació dels usos del polígon industrial. [2017/2061]  
Per l'Acord del Ple municipal de 2 de març de 2017, es va aprovar, d'acord amb el que disposa l'article 51.1 Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), sotmetre el document que conté l'esborrany del pla o programa i el document inicial estratègic (modificació del Pla d'ordenació detallada per a modificació dels usos del polígon industrial), a consultes de les administracions públiques afectades d'acord amb l'article 49.1, apartat d de la LOTUP i persones interessades, per un termini de vint dies hàbils des de la publicació d'aquest anunci.  
Durant el termini indicat, aquests documents podran ser examinats per qualsevol interessat a les dependències municipals, així com en la pàgina web de l'Ajuntament, perquè es formulen les al·legacions que estimen pertinents.  
Cosa que es publica als efectes del que disposa la LOTUP.  
  
Canet d'En Berenguer, 9 de març de 2017.- L'alcalde: Leandro Benito Antoni.
Diari Oficial de la Generalitat Valenciana


Sumari del DOGV 7969, del 31-01-2017 (2017/321)

Notificació de la sentència dictada en el procediment ordinari número 605/2015.
-------------------------------------------------------------------------------

### Dades del document

Número de DOGV
:   7969

Data del DOGV
:   31-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/321


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el procediment ordinari número 605/2015.  
 [2017/321]  
Procediment ordinari 000605/2015  
De: José Manuel Miralles Moll.  
Procuradora: Concepción Sevilla Segarra.  
Contra: Inver Promo La Font, SL.  
En aquest procediment ordinari número 605/2015, seguit a instàncies de José Manuel Miralles Moll, representat per la procuradora Concepción Sevilla Segarra, contra Inver Promo La Font, SL, s'ha disposat, per diligència d'ordenació dictada en el dia de hui, notificar als demandats la sentència dictada en aquest procediment i que té la dispositiva que és com segueix:  
  
«Dispositiva  
Estime la demanda interposada per la procuradora Concepción Sevilla Segarra, en nom i representació de José Manuel Miralles Moll, contra Inver Promo La Font, SL, i condemne la demandada a pagar 123.811,01 euros, més l'interés expressat en el cos d'aquesta sentència.  
  
S'imposen les costes a la part demandada.  
Notifiqueu aquesta resolució a les parts i feu-los saber que, en contra, pertoca el recurs d'apel·lació que cal interposar dins del termini de 20 dies davant d'aquest jutjat, i acreditar la constitució d'un dipòsit per l'import de 50 euros mitjançant l'ingrés en el compte de consignacions d'aquest jutjat, així com, si escau, el pagament de la taxa establida per la Llei 10/2012.  
Aquesta és la meua sentència, de la qual porteu un testimoniatge a les actuacions, i incorporeu-ne l'original al llibre de sentències que, jutjant definitivament en primera instància, pronuncie, mane i firme.»  
  
I atés que el demandat, Inver Promo La Font, SL, en parador desconegut, expedisc aquest edicte a fi que li valga de notificació de forma deguda.  
  
Elx, 12 de gener de 2017.- El lletrat de l'Administració de justícia: Antonio Salar Andreu.
Diari Oficial de la Generalitat Valenciana


Sumari del DOGV 8083, del 13-07-2017 (2017/5559)

Notificació de la sentència dictada en el procediment ordinari número 754/2016.
-------------------------------------------------------------------------------

### Dades del document

Número de DOGV
:   8083

Data del DOGV
:   13-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5559


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el procediment ordinari número 754/2016. [2017/5559]  
Procediment ordinari [ORD] número 000754/2016-E  
De: Caixabank Consumer Finance, EFC SA.  
Procurador: Ignacio Arbona Legorburo.  
Contra: Myriam Carmen Jordán Cayero.  
Procurador/a: -  
Pilar Irles Martínez, lletrada de l'Administració de justícia del Jutjat de Primera Instància número 6 de Torrent, faig saber que en aquest jutjat es tramiten actuacions de procediment ordinari número 754/2016, a instàncies de Caixabank Consumer Finance, EFC SA, representat pel procurador dels tribunals Ignacio Arbona Legorburo, contra Myriam Carmen Jordán Cayero, en què s'ha dictat la Sentència número 18/2017 que té la dispositiva que, literalment, és com segueix:  
  
«Dispositiva  
Estime la demanda presentada per Caixabank Consumer Finance, EFC SA, representada pel procurador dels tribunals Ignacio Arbona Legorburo, contra Myriam Carmen Jordán Cayero, en rebel·lia processal, i condemne Myriam Carmen Jordán Cayero a pagar a l'actora la quantitat de 6.421,97 euros, més els interessos legals des de la data d'interposició de la demanda inicial de monitori i condemne expressament a costes la demandada.  
Contra aquesta sentència es pot interposar un recurs d'apel·lació davant de l'audiència provincial dins del termini de 20 dies des que es notifique aquesta resolució.  
Aquesta és la meua sentència, que pronuncie, mane i firme.  
Publicació. La resolució anterior ha sigut donada, llegida i publicada, mentre el jutge/essa estava constituït en audiència pública, davant meu, el lletrat de l'Administració de justícia; en done fe.»  
  
Torrent, 30 de maig de 2017.- La lletrada de l'Administració de justícia: Pilar Irles Martínez.